بؤلوجو ترور هؤرگوتو پ‌کاکا طرفدارلارین‌دان بیر عفرین یالانی داها.
پ‌کاکا طرفدارلاری، دونن آمریکانین نیویورک شهرین‌ده، تورک سلاح‌لی گوج‌لرینین سوریه‌نین عفرین بؤلگه‌سین‌ده آپاردیغی زیتون بوداغی عملیاتینی قارالاماق اوچون اوشاق شکیللرینین اولدوغو رئکلام کامیونونو عفرینده "وطنداشلار تهلوکه‌ده" یالانی ایله کوچه‌لرده گزدیر‌دی.
هؤرگوت طرفدارلارینین، دونن نیویورک‌داکی بیرلشمیش میلتلر بیناسی قارشیسیندا گئچیردیگی پ‌کاکایا دستک گؤستریسینده قوللاندیغی رئکلام کامیونون‌داکی یارالی اوشاق شکیللرینین عفرینده دئییل، حلب‌ده چکیلدیگی اورتایا چیخدی.
الکترونیک بیلبوردوندا ۲ اوشاق فوتوگرافینین یئر آلدیغی کامیون، اوزرین‌ده یازی‌لی "ساواشین ۵۰.جی گونونده تورک گوج‌لری شهردن ۲ کیلومتر اوزاق‌دا. وطنداشلار تهلوکه‌ده" یالانی ایله نیویورک کوچه‌لرین‌ده تبلیغات آپاردی.
بیلبوردون ساغ طرفین‌ده یئر آلان شکلین، آنادولو آژانسی طرفین‌دن ۱۱ جولای ۲۰۱۶دا حلب‌ده چکیلدیگی معین ائدیلدی.
شکیل‌ده، ۲ قارداشین، روس ساواش اوچاقلارینین هاوا سالدیریسیندان قاچیشی گؤرونور.
بیلبورددا یئر آلان دیگر یارالی اوشاق شکلینین ده یئنه آژانس طرفین‌دن حلب‌ده روس ساواش اوچاق‌لارینین سالدیریسین‌دان سونرا چکیلدیگی و ۱۱ اکتبر ۲۰۱۶.جی ایل تاریخ‌لی اولدوغو معین‌لشدیریلدی.
ترور هؤرگوتونا یاخین سوسیال مئدیا حسابلاری داها اول ده آژانسین دوغو گوتادا چکدیگی، ۲ یارالی اوشاغین یئر آلدیغی شکلی عفرینده چکیلمیش کیمی سرویس ائتمیشدی.
